Diari Oficial de la Generalitat Valenciana


Sumari del DOGV 2505, del 11-05-1995 (1995/834642)

ORDRE de 7 d'abril de 1995, de la Conselleria d'Educació i Ciència, per la qual s'autoritza al centre docent privat homologat de Batxillerat Unificat Polivalent Jesús y María, de València per a impartir el Curso d'Orientació Universitaria.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/07/(2)/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   DISPOSICIONS GENERALS

Número del document
:   1995/834642


Data del document
:   07-04-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 7 d'abril de 1995, de la Conselleria d'Educació i Ciència, per la qual s'autoritza al centre docent privat homologat de Batxillerat Unificat Polivalent Jesús y María, de València per a impartir el Curso d'Orientació Universitaria.   
Vist l'expedient incoat a instància del representant de la titularitat del centre docent privat homologat de Batxillerat Jesús y María, situat a la gran via de Ferran el Catòlic, 37, de València, amb número de codi 74315515, en sol·licitud d'autorització per a impartir el Curs d'Orientació Universitària.  
Vist que l'expedient ha sigut tramitat per la Direcció Territorial d'Educació de València, la qual, a la vista de l'informe favorable de la Inspecció Educativa, eleva proposta favorable a la sol·licitud.  
Vist que per ordre del Ministeri d'Educació i Ciència de 26 de setembre de 1978 (BOE de 10 de gener de 1979) el centre obtingué la classificació definitiva com a centre homologat de Batxillerat Unificat Polivalent amb sis unitats i capacitat per a 240 llocs escolars.  
Vist que per ordre de 15 de juny de 1987, de la Conselleria de Cultura, Educació i Ciència (DOGV de 23 de setembre) es va revisar i actualitzar l'ordre de classificació del centre esmentat, que quedà configurat en el nivell de Batxillerat amb nou unitats i 360 llocs escolars de capacitat, fet que suposa una modificació en aquest punt de l'Ordre Ministerial de 26 de setembre de 1978.  
Vistos la Llei Orgànica 8/1985, de 3 de juliol, Reguladora del Dret a l'Educació la Llei Orgànica 1/1990, de 3 d'octubre, d'Ordenació General del Sistema Educatiu; l'Ordre Ministerial de 17 de juliol de 1980 (BOE de 24 de juliol), sobre autoritzacions per a impartir el Curs d'Orientació Universitària i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Atés que els espais destinats al Curs d'Orientació Universitària estan vinculats al Batxillerat en virtut de l'esmentada Ordre de 15 de juny de 1987 (DOGV de 23 de setembre).  
Atés que els espais destinats al Curs d'Orientació Universitària no representen l'autorització de cap nivell dels inclosos en la Llei Orgànica 1/1990, de 3 d'octubre.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Concedir l'autorització per a impartir els ensenyaments del Curs d'Orientació Universitària al centre docent privat homologat de Batxillerat Unificat Polivalent Jesús y María, situat a la gran via de Ferran el Católic, 37, de València, amb número de codi 90522164, a partir del curs acadèmic 1995/96, i fins a l'extinció dels esmentats ensenyaments, amb la substitució de dues unitats de Batxillerat, de manera que queda configurat el centre amb set unitats de Batxillerat Unificat Polivalent i dues unitats del Curs d'Orientació Universitària, sense variació en la seua capacitat de 360 llocs escolars.  
Segon  
Les unitats destinades al Curs d'Orientació Universitària han de ser computades, amb caràcter general, com a unitats de Batxillerat i incloses, per tant, en la capacitat total del centre homologat de Batxillerat Unificat Polivalent, que es la que s'indica en l'Ordre de 15 de juny de 1987.  
Tercer  
La pèrdua de la classificació com a centre homologat de Batxillerat comportarà l'extinció de l'autorització per a impartir els ensenyaments de COU.  
DISPOSICIONS ADDICIONALS  
Primera  
El centre haurà de procedir a la substitució dels ensenyaments a què es refereix aquesta ordre pels previstos en la disposició addicional vuitena, punt, segon, apartat c) de la LOGSE, en la forma i terminis determinats en el calendari vigent d'aplicació de la nova ordenació del sistema educatiu.  
Segona  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com ho exigeix l'article 110.3 de la Llei 30/1992.  
València, 7 d'abril de 1995  
El conseller d'Educació i Ciència  
JUAN ROMERO I GONZáLEZ


Còpia Permalink ELI